**פרק ז – החיים והמוות:**

**ר' יהודה הלוי, מתוך: "הכוזרי" (עמ' 214-218)**1. השוואה בין ייעודי הדתות האחרות לבין יעודי היהדות: הכוזרי שואל: לכאורה ייעודי (ההבטחות למי שמקיים את מצוות הדת כראוי) הדתות האחרות יותר מלהיבות משל היהדות!

החבר עונה: א. היעודים (כנ"ל) של הדתות האחרות הם הנאות או קרבת האל ומלאכיו – רק לאחר המוות

1. אין מה שיוכיח שאכן ההבטחות הללו עתידות להתממש. החבר מוסיף הערה צינית שלא ראה מישהו מבני הדתות האחרות שמתרגש למות כמה שיותר מהר בכדי לקבל את השכר המיועד לו! [סימן שהם עצמם לא כל כך מאמינים בזה....]

היהדות לעומתם א. מבטיחה לעם ישראל וליחידים שבאומה דביקות ב"עניין האלוקי" על ידי נבואה או רוח הקודש גם בעולם הזה, כעם וכיחידים. וע"פ דבקותינו בה' נזכה לשכר בעולם הזה- ישיבה בטוחה ושובע ופרנסה טובה בארץ ישראל (בה לא שולט החוק הטבעי והפרנסה תלויה בדבקות בה').ב. הייעוד הזה כבר התממש באופן מעשי בהסטוריה של עמנו.

2. משל לעניין זה – **משל מלך הודו השני** בספר הכוזרי

חברים שחנתה שיירתם במדבר – ואחד מבני החבורה הלך למלך הודו. המלך קבלו בכבוד גדול בהיותו שייך לחבורה זו, שאבותיהם היו אוהביו – נתן לו (1) מתנות יקרות, (2) בגדים חמודים, (3) ומשלחת של שרים חשובים שילוו אותו חזרה למדבר – (4) ציווה אותו מעשים לעשות (5) וכרת איתו עליהם ברית. כשחזר האיש עם המלווים והמתנות – קיבלוהו בכבוד, בנו ארמון לשליחי המלך, ומעתה כל מי שרצה להגיע בעצמו אל הודו ידע שמי (1) שיכבד את שליחי המלך (2) וידבק בעבודת המלך יוכל להגיע בקלות (בעזרתם של שליחי המלך) אל המלך, וכך אמנם התחילו חברים ללכת אל המלך בעצמם .

הנמשל – **השליח הראשון** – משה, **התיירים האחרים** – שאר הנביאים, **השליחים של מלך הודו** – מלאכים והשכינה, **הבגדים** – האור שקרן ממשה, **המתנות** – שני לוחות, **הארמון** – המשכן.

משמעות המשל: הדתות האחרות מבוססות על סיפורים על מלך הודו (ארץ רחוקה מאוד) ומצפים שכולם יעבדו אותו רק על סמך סיפורים, בלי לדעת האם באמת יש כזה מלך והאם ראוי לעבוד אותו (אף אחד לא חזר לספר איך בגן עדן אחרי המוות). לעומת זאת הציווי לדבוק בה' (מלך הודו) ביהדות מבוסס על מתנות שהובאו ויש כאלו (נביאים) שהלכו וחזרו. הוכחות ודברים ממשיים שמראים שראוי לדבוק במלך הודו.

3. הוכחה על מדרגת הנפש בעולם הנשמות: אנו כמובן מאמינים בהשארות הנפש אך לא מאמינים שהמדרגה של הדבקות בא-ל בעולם הנשמות נקבעת על ידי מילה אחת בלתי מובנת שאדם אומר בחייו, אלא **שאת המדרגה של הנפש בעולם הנשמות אנו יודעים לדון לפי מדרגתו בדבקות זה אשר קנה כבר בחייו.** הנביאים והחסידים קרובים יותר לקיום נצחי בגלל דבקותם בחייהם בעניין האלקי.

גויים מקבלים שכר על מעשיהם הטובים אחר החיים, אך שכרם לא יישווה למי שהיה קרוב לאלקים כבר בחייו.

4. מדרגת הגרים: גם גרים יכולים לדבוק בייעודים של ישראל אך לעולם לא יישווה לגמרי כי חסרה לו התכונה להתאמה לנבואה.

היחס לגלות : החבר אומר שהעובדה שיהודים יכלו להקל על עצמם את הסבל בהמרת דת במילה אחת, והם במקום זאת מעדיפים להשאר נאמנים לתורה ולה' ולסבול – מוכיחה שלמעשה הם מקבלים על עצמם את עול הגלות וייסוריו בהכרה מלאה.

בעניין השארות הנפש אחרי המוות: בתנ"ך ישנן הוכחות ברורות לנושא השארות הנפש, ובחז"ל ישנו פירוט גדול יותר וקדום יותר ממה שמופיע בתיאורי הדתות האחרות. ["בשוב העפר אל העפר תשוב הרוח אל האלקים אשר נתנה", אליהו הנביא שעלה השמיימה, "תמות נפשי מות ישרים ותהי אחריתי כמוהו" (בלעם). שאול מעלה את שמואל באוב. תפילת "אלקי נשמה.." גן עדן – מקורו בבראשית, וגהנום- גיא בן הנום מקום מוכר בירושלים. ]

**רמח"ל, מתוך: דרך ה' (עמ' 218-221)**

**מצבו של אדם הראשון לפני החטא**:

**האדם מורכב מגוף ונשמה**. הגוף מסתיר את הנפש ומנסה למשוך אותה איתו כלפי החומר והרע, ומטרת הנשמה היא להשתמש בגוף לטוב ובכך להפוך אותו לזך וטהור והוא יהיה בעצם חלק מהשלמות של האדם. זהו מבחנו של האדם בעולם הזה – ובכך יזכה לחיי עולם הבא – שהעולם החמרי והאדם בגופו יעמוד בדבקות אינסופית בה', שהיא התענוג השלם ונצחי שייעד לו ה'.

**האדם הראשון** והעולם נבראו במצב שקול: כח הגוף והנשמה היו שווים ובקלות היה יכול להטות את עצמו ואת כל העולם לטוב, ולזכות בעולם הבא. **בחטאו** - האדם גרם לריבוי חסרונות בעולם הזה כולו ובעצמו.

**מצבו אל האדם בעקבות החטא**: ולכן – בכדי להגיע אל התיקון השלם, על האנושות יהיה לזכך בעבודה רבה את גופו ואת העולם כולו, בכדי לחזור (א) למצבו שהיה לפני החטא, ורק אז (ב) יעשה מה שאדם הראשון לא עשה - יבחר בטוב במצבו המתוקן – ובכך יגיע אל השלמות שייעד לו ה' בגוף ונפש – ויחיה לנצח בטוב והנאה רוחנית אינסופית.

אלא שעכשיו, בכדי לתקן את המצב שנוצר אחרי החטא – ולהגיע אל התיקון השלם – לא מספיק רק לבחור בטוב, אלא צריך ל**זכך גם את הגוף את החומר בעולם** **וגם את הנפש**.

התיקון נעשה ב2 שלבים:1. האנושות וכל אדם צריכים לתקן במהלך חייהם את הגוף שישרת כמה שיותר את הרוח והנשמה. ובכך יקנה מדרגה ומעלה לפי העבודה וההשתדלות שבה עסק בזיכוך נפשו וגופו. את כל זה צריך לעשות בעולם הזה **בזמן החיים**.

 2. אך גם אם יחיה האדם באופן השלם ביותר גופו ונפשו זקוקים לניקיון נוסף אחרי המוות:

**הגוף**- עובר זיכוך וניקיון בקבר, בכדי להכשיר אותו להיות כלי שיוכל להכיל את האור העצום של הנשמה המזוככת שתכנס בו בתחיית המתים בלא שיגביל בכלל את כל העוצמה הרוחנית שלה (בדומה לגוף, גם העולם החומרי צריך להיחרב (באלף השביעי) ולחזור ולהתחדש).

**הנשמה**- נמצאת בעולם הנשמות, שם היא זוכה סוף סוף להאיר באור הראוי לה **ושם היא דבקה בה' ומאירה בהתאם למה שהאדם השיג בחייו.** ושם היא מתחזקת (לאחר שהגוף החליש אותה) ומתכוננת למלא את התפקיד שלה- לזכך את הגוף ולהאיר אותו באורה המיוחד.

לאחר שני שלבים אלו- **העולם הזה והעולם הבא** (שהוא הכנה ותיקון, בעקבות המצב שנוצר אחרי חטא אדם הראשון)- מגיעה **תחיית המתים**- השלב הסופי בו הנשמה תוכל לבצע סוף סוף את ייעודה. החומר לא מסתיר את הרוח, הגוף אינו מסתיר את הנשמה, העולם אינו מסתיר את האלקים, וזהו הזמן שבו הגוף עם הנשמה מקבלים שכרם על מעשיהם הטובים המשותפים (וגם אז הנשמה מאירה בהתאם להשגי האדם בעולם הזה).

**לסיכום הרמח"ל:**

מצב אדם הראשון לפני החטא

גוף – נפש שקולים בכוחם

שלבי התיקון: 1. להטות את הכף לכיוון הנפש = ובכך להגיע אל **התיקון השלם** (הגמול הסופי)

מצב האנושות אחרי החטא.

גוף – נפש הגוף בולט והחומר עכור יותר

 שלבי התיקון: 1. העולם הזה: להטות את הכף לכיוון הנפש- ע"י עבודה ודבקות בה'.

 2. העולם הבא: להכשיר את החומר (גוף האדם והעולם) לקבלת האור הרוחני

 (כל אחד ע"פ מה שהשיג בחייו), ולנקות הנשמה, לחזק אותה ולהכין אותה לבצע את ייעודה.

 ואז מגיע השלב השלישי: תחיית המתים. הנשמה חוזרת להתחבר לגוף ולזכך אותו = **התיקון השלם** (הגמול הסופי).

**רמב"ם, מתוך: הלכות תשובה (עמ' 221-223)** העולם הבא הוא עולם רוחני לגמרי – בלא גוף - שבו הנשמה זוכה בשכר מעשיה לחיי נצח ועונג רוחני לגמרי, ללא שום עמל. זהו שכר הצדיקים, ואילו הרשעים עונשם כרת ואינם זוכים לחיי העולם הבא בכלל.

ההנאה המרכזית בעולם הבא הוא ידיעת והשגת אמיתת הקב"ה. כל אחד נהנה מהעולם הבא לפי הידיעה שהשיג בחייו. במצב זה מגיע לידיעה שלא היתה אפשרית כל זמן שהרוח היתה מחוברת בחומר. הטיפשים מאומות העולם מתאווים לשכר של הנאות הגוף, מכיוון שאדם בעל גוף אינו מסוגל לדמיין מציאות של הנאה שאיננה גשמית. אך אנו יודעים שנצחיות וטובה בלתי מוגבלת יכולה להיות רק רוחנית – ולכן זו לא יכולה להיות שאיפתנו.

**הראי"ה קוק, "השחרור מיראת המוות" (224-225)**  **הפחד מהמוות** היא מחלה כללית של האנושות שנולדה בעקבות החטא. התשובה היא התרופה היחידה לרפא את המוות מן העולם. כל המאמץ להינצל מהמוות לא יצליח- אלא רק ע"י הגדלת הנשמה ממקורה הפנימי. יראת המוות רק גוברת כתוצאה מההתעסקות בתאוות החומריות ובריגושים נפשיים, כי אם אלו מטרותיו של האדם, באמת ראוי לפחד מהמוות שיכלה הכל (בניגוד לנשמה שאותה המוות לא יכול לכלות).

התרופה ליראת המוות נמצאת באוצר החיים של התורה :

1. התרופה הראשונית ליראת המוות היא אריכות הימים הנובעת מתיקון החיים. הכוונה בעיקר לתיקון מוסרי בכל דרכי החיים. חיים בריאים (רגשית ופיסית), חיים הניתנים להשגה באופן מלא לפי הדרכתה של תורה.
2. פיתוח הרוח הלאומית: תחושת ההשתייכות אל האומה לדורותיה מפיחתה את יראת המוות. כי אם אדם מרגיש עצמו מזוהה עם האומה והיא עיקר אשרו – הרי האומה תמיד תמשיך להתקיים!

ג. התרופה העיקרית והחשובה לשחרור מיראת המוות היא אהבת החיים בערכם האמיתי. האדם לא נדבק בחיים כי הוא פוחד למות, אלא הוא דבק בחיים כי הוא אוהב את החיים ומכיר בערכם של החיים מצד עצמם. הכרה בקדושת החיים, ע"י ראיית המציאות באופן רחב ומקיף. הכרת ערכה האמיתי של המציאות, המתבטאת בהרמוניה של חיבור הרוחניות עם החיים וההוויה החומרית.